3/6 APPENDIX 



No. XXIX. Item, cum communis exquisitus ornatus 

 presertim in religiosis personis a jure sit penitus interdictus; 

 Vobis tenore presencium inhibemus, ne quivis vestram de 

 cetero in suis vestibus furruris preciosis aut manicis nodu- 

 latis zonisve sericis auri vel argenti ornatum habentibus 

 utatur de cetero quovis modo, cum abusus hujusmodi ad 

 pompam et ostentacionem ac scandalum ordinis manifeste 

 tendere dinoscatur. 



No. XXX. Item, quia singula officia sunt singulis com- 

 mittenda personis ; Vobis in virtute obediencie et sub 

 excom. sententie pena firmiter injungendo mandamus, ut 

 officia singula vestri Prioratus, que per canonicos officiarios 

 gubernari solebant, per officiarios hujusmodi, per vos com- 

 muniter vel divisim juxta Prioratus predicti morem solitum 

 eligendos, quibus ipsa officia, ut olim, committi volumus 

 exercenda, singulariter de cetero gubernentur. 



XXXI. Item, cum plus timeri soleat id quod specialiter 

 injungitur quam quod generaliter imperatur ; Vobis omni- 

 bus et singulis inhibemus, ne aliquis vestrum, ad curam 

 animarum non admissus, clericis aut laicis sacramentum 

 unctionis extreme vel euchauristia ministrare, matrimonia- 

 ve solempnizare, non habita super hiis parochialis presbyteri 

 licencia, quomodolibet presumatis, sub pena excom. majoris 

 sententie in hac parte a canone fulminate. 



XXXII. Item quia comperimus in nostris visitacionibus 

 supradictis vasa et pallas altaris, necnon et vestimenta sacra 

 ecclesie vestre, atque corporalia, tam immunda relinqui, 

 quod interdum aliquibus sunt horrori ; ut igitur honor 

 debitus divinis impendatur ; Vobis firmiter injungendo 

 mandamus, Quatinus vasa, corporalia, pallas, et vestimenta 

 predicta, ac cetera ecclesie ornamenta munda nitida et 

 honesta decetero conserventur hoc quoq; insuper injun- 

 gentes, ut in ecclesia vestra celebrantibus vinum bonum, 

 purum, et incorruptum ad sacramentum altaris conficien- 

 dum per eum qui super hoc gerit officium, et non corruptum, 

 et acetosum, prout fieri consueverit, imposterum minis- 

 tretur ; nimis enim videtur absurdum in sacris sordes 

 necgligere, que dedecerent in prophanis. 



XXXIII. Item licet sanctorum reliquias, vasa, aut vesti- 



